Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: igényli. Az országgyűlési biztos megállapította, hogy a 83/1997. (IX. 26.) OGY határozatban előírtak megvalósításának
Paragraph Index: 977

igényli. Az országgyűlési biztos megállapította, hogy a 83/1997. (IX. 26.) OGY határozatban előírtak megvalósításának elmaradása a jogállamisággal és az egészséges környezethez való joggal összefüggésben visszásságot okoz. Szintén a jogállamisággal összefüggésben okoz visszásságot, hogy alapvető környezetvédelmi előírásokat, az üzemeltetés szabályait mind a szennyvíztisztítónál, mind az előtisztítónál felülvizsgálatra szoruló rendelkezések határozzák meg. Az állampolgári jogok országgyűlési biztosa a fentiekben megállapított visszásságok orvoslása érdekében ajánlásban kérte a környezetvédelmi és a közlekedési, hírközlési és vízügyi minisztert, hogy vizsgálják felül a jelenlegi bírságolási rendszert , továbbá tegyenek intézkedést a 83/1997. OGY határozat végrehajtása érdekében. Az országgyűlési biztos felkérte továbbá a két minisztert arra is, hogy vizsgálják felül a 3/1984. (II. 7.), 4/1984. (II. 7.), 4/1981. (IV. 4.) OVH rendelkezésben foglaltakat. Az országgyűlési biztos kérte a polgármestert, hogy kezdeményezze a szennyvíztisztító korszerűsítésére irányuló testületi döntés meghozatalát. Kezdeményezte továbbá a település jegyzőjénél, hogy tegyen intézkedést a jogerőre emelkedett határozatainak végrehajtása érdekében. Az érintettek az országgyűlési biztos ajánlását, kezdeményezését elfogadták. OBH 6827/1997. A jogállamiságból fakadó jogbiztonság követelményével összefüggésben sértheti a legmagasabb szintű testi és lelki egészséghez való jogot és ezzel alkotmányos jogokkal kapcsolatos visszásságot okozhat, hogy a zaj- és rezgésvédelemről szóló jogszabály nem határozza meg a „határértéket jelentősen túllépő zaj” fogalmát. Teljes szöveg: 3.2. alfejezetben. OBH 7348/1997. Az egészséges környezethez való jog veszélyeztetését és azzal összefüggésben a jogállamiságból fakadó jogbiztonság alkotmányos elvének sérelmét jelenti, ha egy dögkút nem felel meg teljes mértékben az Állat-egészségügyi Szabályzat követelményeinek. A Népszabadság című lap 1997. augusztus 8-i száma „Dögkútról szerzett hústól halt meg” címmel cikket közölt egy hároméves polgári kisfiúról, aki dögkútból származó húst fogyasztott, majd nem sokkal később a Debreceni Orvostudományi Egyetem Klinikáján ételmérgezésben elhunyt. A cikk szerint Polgáron mindennaposnak számít, hogy

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes